Държавен вестник, бр. 2, 2026 г., стр. 55

БРОЙ  2	
Д Ъ Р Ж А В Е Н  В Е С Т Н И К 	
СТР.  55  
 
упражняващи професията (техници или машинисти), по-често работят през деня, на едносменен 
или двусменен режим на работа. Задължително се осигуряват безопасни и здравословни условия 
на труд (ЗБУТ). 
В своята работа притежаващият трета степен на професионална квалификация по 
професията „Пристанищна механизация“ използва: нормативни актове, комплекти техническа 
документация (правилници, наредби, инструкции, чертежи, схеми, табла, работни карти и др.), 
съвременна справочна и каталожна литература, подходящо оборудвани работилници 
(инструменти, приспособления, уреди, агрегати, съвременни средства за диагностика, 
необходими за техническото обслужване и ремонт на подемно-транспортна техника), компютър 
с интернет и професионален софтуер; съответната подемно-транспортна техника и МПС, за 
чието управление се изисква определена правоспособност; работно облекло.  
  
Придобилият трета степен на професионална квалификация по професията „Пристанищна 
механизация“ работи с техническа документация, извършва разглобяване, сглобяване, центровки, 
регулировки, осъществява диагностика за определяне техническото състояние на механизмите 
или диагностициране на техническото състояние на механизми на подемно-транспортната 
техника; извършва дейности по техническото обслужване, ремонта и безопасната експлоатация на 
подемно-транспортната техника, като използва ефективно конструкционно-ремонтните и 
експлоатационните материали; отговаря за качеството на извършваната работа. При изпълнението 
на ежедневните си трудови задачи спазва изискванията за здравословни и безопасни условия на 
труд и за пожарна и аварийна безопасност. В своята професионална дейност използва широк 
спектър от материали, машини, агрегати, съоръжения, инструменти и приспособления като: 
материали – чертожни, конструкционно-ремонтни, експлоатационни – технически течности, 
електролити, добавки, миещи препарати и др.; инструменти и приспособления – чертожни, 
измерителни, механични, електрически, пневматични и др.; ръчни и преносими, шлосерски, 
монтьорски (универсални и специализирани) за монтиране, демонтиране, техническо обслужване 
и ремонт. 
 
За да има право да управлява пристанищна механизация, лицето, придобило трета 
степен на професионална квалификация по професията „Пристанищна механизация“, трябва да 
получи правоспособност при условията на Наредба № 1 от 2002 г. за условията и реда за 
придобиване и признаване на правоспособност за упражняване на професии по управление на 
товароподемни кранове и подвижни работни площадки, Наредба № 1 от 2006 г. за придобиване 
или признаване на правоспособност за работа с електрокари и мотокари в предприятията, 
Наредба № 37 от 2002 г. на министъра на транспорта и съобщенията за условията и реда за 
обучение на кандидатите за придобиване на правоспособност за управление на моторно 
превозно средство и условията и реда за издаване на разрешение за тяхното обучение. 
Притежаващият трета степен на професионална квалификация по професия „Пристанищна 
механизация“ трябва да притежава втора квалификационна група по смисъла на Правилник за 
безопасност и здраве при работа по електрообзавеждането с напрежение до 1000 V. 
 
Обучението по професия „Пристанищна механизация“ включва и подготовка за 
придобиване на правоспособност за управление на различна подемно-транспортна техника и 
МПС (в зависимост от желанието на обучаваните и възможностите на обучаващата 
институция), както следва за: